ai4bharat/Pralekha huggingface dataset:
PIB Headquarters
સુરત જીએસટી ગુપ્તચર એજન્સી દ્વારા 6 સ્થળોએ બાતમીના આધારે સર્ચ ઓપરેશન હાથ ધરાયું
અમદાવાદ 14-08-2019
વસ્તુ તેમજ સેવાકર આસુચના મહાનિદેશાલય  ની સુરત ઝોનલ કચેરીને 100 ટકા નિકાસલક્ષી એકમ  દ્વારા જીએસટીમાં તેમજ જીએસટી પહેલાના સમયમાં સેન્ટ્રલ એક્સાઈઝ ડ્યુટીમાં ગેરરીતિ થતી હોવાની બાતમી મળી હતી. જેના આધારે ડીજીજીઆઈની સુરત કચેરીના અધિકારીઓએ વાપી, સેલવાસ, દાદરા અને રખોલીમાં રહેણાંક જગ્યા સહિત છ જુદા જુદા સ્થળોએ શોધખોળ હાથ ધરી હતી. શોધખોળ દરમિયાન સ્થળ પરથી રૂપિયા 1 કરોડ કરતા વધુની રકમ જપ્ત કરવામાં આવી હતી. તેમજ જીએસટી, કસ્ટમ ડ્યુટી અને સેન્ટ્રલ એક્સાઈઝ ડ્યુટીમાં ગેરરીતિનો ખુલાસો કરી શકે તેવા દસ્તાવેજો પ્રાપ્ત થયા હતા. જીએસટી ગુપ્તચર અધિકારીઓ દ્વારા ગેરરીતિની ચોક્કસ રકમ શોધવા તેમજ આગળની કાર્યવાહીનો નિર્ણય લેવા માટે દસ્તાવેજોની ચકાસણી હાથ ધરવામાં આવી છે, એમ ડીજીજીઆઈ સુરતની એક અખબારી યાદીમાં જણાવાયું છે.
DK/NP/J.Khunt/GP
(Visitor Counter : 109
સંચાર અને સુચના પ્રૌદ્યોગિકી મંત્રાલય
આઝાદી કા અમૃત મહોત્સવ
રાષ્ટ્રીય ટપાલ સપ્તાહના ભાગરૂપે ઇન્ડિયા પોસ્ટે ટપાલ દિવસ મનાવ્યો
દેશભરમાં વિવિધ પોસ્ટલ સર્કલ્સ દ્વારા ગ્રાહક સભાઓ આયોજિત થઈ
ઇન્ડિયા પોસ્ટ એના પોસ્ટ ઑફિસો અને મેલ ઑફિસોના વિશાળ નેટવર્ક સાથે ટપાલ અને પાર્સલ વિતરણ માટે દેશના દરેક સરનામે, દૂરના ગ્રામીણ વિસ્તારોમાં પણ પહોંચે છે. પોસ્ટમેન/પોસ્ટવૂમન, ગ્રામીણ ડાક સેવકો અને ટપાલ તેમજ પાર્સલના બુકિંગ, પરિવહન અને વિતરણમાં સંકળાયેલા અન્ય ટપાલ અધિકારીઓની ભૂમિકાને સ્વીકારવા માટે ઈન્ડિયા પોસ્ટ દ્વારા ‘મેઇલ્સ ડે’ 16મી ઓક્ટોબર,2021ના રોજ ઉજવાઇ રહ્યો છે. આ વર્ષે ‘મેઇલ્સ દિવસ’મનાવવા માટે, સમગ્ર દેશમાં વિભિન્ન પોસ્ટલ સર્કલ્સે ગ્રાહક સભાઓ આયોજિત કરી હતી.
હરિયાણા પોસ્ટલ સર્કલ ખાતે ગ્રાહક સભા
રાજસ્થાન પોસ્ટલ સર્કલ ખાતે ગ્રાહક સભા
ઉત્તર પૂર્વ પોસ્ટલ સર્કલ ખાતે ગ્રાહક સભા
ગ્રાહકોની અપેક્ષાઓને સુસંગત, ઇન્ડિયા પોસ્ટે સેવાઓની ગુણવત્તાને વધુ સુધારવા અને જાળવવા માટે સંખ્યાબંધ પહેલ શરૂ કરી છે. ઇન્ડિયા પોસ્ટે સમગ્ર પોસ્ટલ નેટવર્કમાં, પ્રોસેસિંગ, ટ્રાન્સમિશન અને ડિલિવરી ઑફિસોએ ડેટા રિયલ ટાઇમ ધોરણે મળે એ સુનિશ્ચિત કરવા માટે કોર સર્વિસ ઇન્ટિગ્રેશન  સોલ્યુશન અમલી કર્યું છે. સ્પીડ પોસ્ટ, રજિસ્ટર્ડ પોસ્ટ, બિઝનેસ પાર્સલ ઇત્યાદિના વિતરણનું અપડેશન પણ રિયલ ટાઇમ ધોરણે પોસ્ટમેન મોબાઇલ એપ  મારફત ઇન્ડિયા પોસ્ટે શરૂ કર્યું છે. સામાન્ય કે નહીં નોંધાયેલી ટપાલ પર દેખરેખ સુધારવા માટે, ઇન્ડિયા પોસ્ટે અનરજિસ્ટર્ડ બૅગ્સનું ટ્રેકિંગ અને ટપાલ પેટીઓનું ઇલેક્ટ્રોનિક ક્લિયરન્સ પણ શરૂ કર્યું છે.
વિશ્વભરમાં, ઇ-કૉમર્સની વૃદ્ધિએ પૅકેટ્સ અને પાર્સલોની રવાનગી અને વિતરણને બહુ મોટો વેગ આપ્યો છે. ઈ-કૉમર્સ ગ્રાહકોની ચોક્ક્સ જરૂરિયાતોને ધ્યાને લેતા, ઇન્ડિયા પોસ્ટે પાર્સલ ઓપરેશન અને બિઝનેસને વધારે મજબૂત બનાવવા માટે સંખ્યાબંધ પહેલ હાથ ધરી છે. ઇન્ડિયા પોસ્ટે સમગ્ર દેશમાં પાર્સલોની ઝડપી રવાનગીને સુનિશ્ચિત કરવા માટે હબ અને સ્પોક મોડેલ પર સમર્પિત પોસ્ટલ રોડ ટ્રાન્સપોર્ટ નેટવર્ક ની સ્થાપના કરી છે. ઇન્ડિયા પોસ્ટે દિલ્હી, મુંબઈ, કોલકતા, હૈદરાબાદ, વિજયવાડા, લખનૌ અને જયપુર ખાતે 08 સેમી-ઑટોમેટિક પાર્સલ પ્રોસેસિંગ હબ્સ અને પાર્સલોનું ઝડપી પ્રોસેસિંગ અને વિતરણ માટે 171 નોડલ ડિલિવરી સેન્ટર્સ સ્થાપ્યા છે.
વધુમાં, સંપર્કવિહિન બુકિંગ અને વિતરણની સેવા ગ્રાહકોને પૂરી પાડવા માટે, ઇન્ડિયા પોસ્ટે સેલ્ફ બુકિંગ કિઓસ્ક્સ અને સ્માર્ટ ડિલિવરી બૉક્સ સ્થાપવા માટેનું આયોજન કર્યું છે.
(Visitor Counter : 252
પ્રધાનમંત્રીનું કાર્યાલય
પ્રધાનમંત્રીએ રાજ્યસભા સાંસદ શ્રી અશોક ગાસ્તીના અવસાન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ રાજ્યસભાના સાંસદ શ્રી અશોક ગાસ્તીના અવસાન અંગે શોક વ્યક્ત કર્યો છે.
પ્રધાનમંત્રીએ કહ્યું કે, “રાજ્યસભાના સાંસદ શ્રી અશોક ગાસ્તી કર્ણાટકમાં પાર્ટીને મજબૂત બનાવવા માટે સખત મહેનત કરનારા એક સમર્પિત કાર્યકર્તા હતા. તેઓ સમાજના ગરીબ અને પછાત વર્ગના સશક્તિકરણ માટે ઉત્સાહી હતા. તેમના અવસાનથી દુઃખની લાગણી અનુભવી રહ્યો છું. તેમના પરિવારજનો અને મિત્રો પ્રત્યે મારી સંવેદના. ઓમ શાંતિ.”
SD/GP/BT
સોશિયલ મીડિયા પર અમને ફોલો કરો:
(
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 190.34 કરોડને પાર
12-14 વર્ષની વય જૂથ માટે 3.05 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ આજે 20,403
છેલ્લા 24 કલાકમાં 3,207 દૈનિક નવા કેસ નોંધાયા
સાજા થવાનો દર હાલમાં 98.74%
સાપ્તાહિક પોઝિટિવિટી દર 0.82%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 190.34 Cr  ને વટાવી ગયું છે. આ 2,36,58,273 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 3.05 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,05,810
|
|
બીજો ડોઝ
|
|
1,00,24,711
|
|
સાવચેતી ડોઝ
|
|
49,34,574
|
|
FLWs
|
|
પ્રથમ ડોઝ
|
|
1,84,16,912
|
|
બીજો ડોઝ
|
|
11,75,55,305
|
|
સાવચેતી ડોઝ
|
|
79,51,396
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
3,05,07,974
|
|
બીજો ડોઝ
|
|
98,85,187
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
5,87,39,456
|
|
બીજો ડોઝ
|
|
4,32,18,084
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
55,62,54,427
|
|
બીજો ડોઝ
|
|
48,20,42,776
|
|
સાવચેતી ડોઝ
|
|
2,87,204
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,30,56,775
|
|
બીજો ડોઝ
|
|
18,89,79,847
|
|
સાવચેતી ડોઝ
|
|
8,07,506
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,69,65,076
|
|
બીજો ડોઝ
|
|
11,77,68,750
|
|
સાવચેતી ડોઝ
|
|
1,56,88,626
|
|
સાવચેતી ડોઝ
|
|
2,96,69,306
|
|
કુલ
|
|
1,90,34,90,396
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 20,403 થયો છે. દેશના કુલ પોઝિટિવ કેસના 0.05% સક્રિય કેસ છે.
પરિણામે, ભારતનો રિકવરી રેટ 98.74% છે. છેલ્લા 24 કલાકમાં 3,410 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,25,60,905 છે.
છેલ્લા 24 કલાકમાં 3,207 નવા કેસ નોંધાયા છે.
છેલ્લા 24 કલાકમાં કુલ 3,36,776 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 84.10 કરોડ  થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 0.82% છે અને દૈનિક સકારાત્મકતા દર 0.95% હોવાનું નોંધાયું છે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 118
પ્રધાનમંત્રીનું કાર્યાલય
પ્રધાનમંત્રીએ મલયાલમ નૂતન વર્ષના અવસરે મલયાલી સમુદાયને શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ મલયાલમ નૂતન વર્ષના અવસરે મલયાલી સમુદાયને શુભેચ્છાઓ પાઠવી હતી.
પ્રધાનમંત્રીએ કહ્યું કે, “આ શુભ મહિનો શરૂ થતાંની સાથે જ દરેકને ખાસ કરીને મારી મલયાલી બહેનો અને ભાઈઓને મારી શુભેચ્છાઓ. પ્રાર્થના કરું છું કે આવનારું વર્ષ તેની સાથે સફળતા, સારુ સ્વાસ્થ્ય અને સૌના માટે સમૃદ્ધિ લાવે.”
SD/GP/BT
(
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી સાથે અમેરિકન સંરક્ષણ મંત્રી લોઈડ જેમ્સ ઓસ્ટિન તૃતિયએ શુભેચ્છા મુલાકાત કરી
ભારતની અધિકૃત મુલાકાતે આવેલા અમેરિકન સંરક્ષણ મંત્રી લોઈડ જેમ્સ ઓસ્ટિન તૃતિયએ આજે પ્રધાનમંત્રી શ્રી નરેન્દ્ર મોદી સાથે શુભેચ્છા મુલાકાત કરી હતી. સચિવ ઓસ્ટિને પ્રધાનમંત્રી સમક્ષ રાષ્ટ્રપતિ બાઈડેન તરફથી શુભકામનાઓ પણ વ્યક્ત કરી હતી.
પ્રધાનમંત્રીએ બંને દેશો વચ્ચેના ઉષ્માભર્યા અને ઘનિષ્ઠ સંબંધોનું સ્વાગત કર્યુ, જે લોકતંત્ર, બહુલતાવાદ અને એક નિયમ આધારિત આદેશ પ્રત્યેની પ્રતિબદ્ધતાના સહયોગી મૂલ્યોમાં સામેલ છે.
પ્રધાનમંત્રીએ બંને દેશો વચ્ચેની વ્યૂહાત્મક સહભાગિતા માટે પોતાનો દૃષ્ટિકોણ વ્યક્ત કર્યો અને ભારત-અમેરિકા સંબંધોમાં દ્વિપક્ષીય સંરક્ષણ સહયોગની અગત્યની ભૂમિકા પર ભાર મૂક્યો હતો. તેમણે સંરક્ષણ મંત્રી ઓસ્ટિનને અનુરોધ કર્યો હતો કે તેઓ રાષ્ટ્રપતિ બાઈડેનને પોતાની શુભકામનાઓ પાઠવે. મંત્રી ઓસ્ટિને બંને દેશો વચ્ચે દ્વિપક્ષીય સંરક્ષણ સંબંધોને મજબૂત કરવા માટે અમેરિકન સરકારની નિરંતર પ્રતિબદ્ધતાનો પુનરોચ્ચાર કર્યો હતો. તેમણે ઈન્ડો-પેસિફિક ક્ષેત્ર અને તેનાથી આગળ શાંતિ, સ્થિરતા અને સમૃદ્ધિ માટે વ્યૂહાત્મક સહભાગિતાને વધુ આગળ લઈ જવાની અમેરિકાની તીવ્ર ઈચ્છા વ્યક્ત કરી હતી.
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ કઝાકિસ્તાનમાં રાષ્ટ્રપતિની ચૂંટણીમાં વિજય માટે રાષ્ટ્રપતિ કાસિમ-જોમાર્ટ તોકાયેવને અભિનંદન આપ્યા
પ્રધાનમંત્રી શ્રી નરેન્દ્ર મોદીએ આજે કઝાકિસ્તાનમાં રાષ્ટ્રપતિની ચૂંટણીમાં વિજય માટે રાષ્ટ્રપતિ કાસિમ-જોમાર્ટ તોકાયેવને અભિનંદન પાઠવ્યા હતા.
પ્રધાનમંત્રીએ ટ્વીટ કર્યું:
“કઝાકિસ્તાનમાં રાષ્ટ્રપતિની ચૂંટણીમાં વિજય માટે રાષ્ટ્રપતિ @TokayevKZ ને મારા હાર્દિક અભિનંદન.
હું અમારી દ્વિપક્ષીય ભાગીદારીને વધુ મજબૂત કરવા માટે સાથે મળીને કામ કરવાનું ચાલુ રાખવા માટે આતુર છું. @AkordaPress”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી આવતીકાલે રાષ્ટ્રીય સ્વચ્છતા કેન્દ્રનું ઉદઘાટન કરશે
પ્રધાનમંત્રી શ્રી નરેન્દ્ર મોદી 8 ઓગસ્ટ, 2020ના રોજ સ્વચ્છ ભારત મિશન અંતર્ગત રાષ્ટ્રીય સ્વચ્છતા કેન્દ્રનું ઉદ્ઘાટન કરશે, જે એક સંવાદાત્મક કેન્દ્ર છે. ગાંધીજીના ચંપારણ સત્યાગ્રહના શતાબ્દી વર્ષના ઉજવણી પ્રસંગે પ્રધાનમંત્રી દ્વારા પ્રથમ વખત 10મી એપ્રિલ, 2017ના રોજ મહાત્મા ગાંધીજીને શ્રદ્ધાંજલિ સ્વરૂપ રાષ્ટ્રીય સ્વચ્છતા કેન્દ્ર ની ઘોષણા કરવામાં આવી હતી.
આરએસકેના અંદરની ગોઠવણી, ભવિષ્યની પેઢીને વિશ્વના સૌથી મોટા વ્યવહાર પરિવર્તન અભિયાન સ્વચ્છ ભારત મિશનની સફળ યાત્રાને રજૂ કરશે. આરએસકેમાં ડિજિટલ અને આઉટડોર કૃતિઓની ગોઠવણીનું સંતુલિત મિશ્રણ સ્વચ્છતા અને તેના સંબંધિત પાસાઓ પર માહિતી, જાગૃતિ અને શિક્ષણ પ્રદાન કરશે. પ્રક્રિયાઓ અને પ્રવૃત્તિઓનું જટિલ સંવાદાત્મક શૈલીની રજૂઆત છે, જે આક્રમક શિક્ષણ, શ્રેષ્ઠ પ્રયાસો, વૈશ્વિક આધારચિન્હોની સફળતાની વાર્તાઓ અને વિષયોના સંદેશાઓ રજૂ કરશે
હોલ 1માં મુલાકાતીઓ એક અનન્ય 360° ઓડિયો-વિઝ્યુઅલ ઇમર્સિવ શોનો અનુભવ કરશે, જે ભારતની સ્વચ્છતા સફરને વર્ણવશે - જે વિશ્વના ઇતિહાસમાં સૌથી મોટા વ્યવહાર પરિવર્તન અભિયાનની સફર છે. હોલ 2માં સ્વચ્છ ભારતની બાપુની દ્રષ્ટિએ હાંસલ કરવામાં આવેલા કાર્યોને ઉજાગર કરતા ઇન્ટરેક્ટિવ એલઇડી પેનલ્સ, હોલોગ્રામ બોક્સ, ઇન્ટરેક્ટિવ રમતો અને ઘણું બધું છે. આરએસકેને અડીને આવેલી લોનમાં ખુલ્લામાં ત્રણ પ્રદર્શનો પ્રદર્શિત કરવામાં આવ્યા છે, જે ભારતના સત્યાગ્રહથી સ્વચ્છાગ્રહ સુધીની યાત્રાના નમૂનાઓ રજુ કરે છે સાથે જ કેન્દ્રની આસપાસની દીવાલો પરના કલાત્મક ભીંતચિત્રો મિશનની સફળતાના મૂળ તત્વોનો ઘટનાક્રમ પ્રદર્શિત કરે છે.
આરએસકેની મુલાકાત લીધા પછી પ્રધાનમંત્રી આરએસકેના એમ્ફીથિટરમાં 36 રાજ્યો અને કેન્દ્રશાસિત પ્રદેશોનું પ્રતિનિધિત્વ કરતાં દિલ્હીના 36 સ્કૂલના વિદ્યાર્થીઓ સાથે સામાજિક અંતરના પ્રોટોકોલોનું પાલન કરતા સંવાદ કરશે. ત્યારબાદ પ્રધાનમંત્રી રાષ્ટ્રને સંબોધિત કરશે.
સ્વચ્છ ભારત મિશન દ્વારા ભારતમાં ગ્રામીણ સ્વચ્છતામાં પરિવર્તન આવ્યું છે અને 55 કરોડથી વધુ લોકોની વર્તણૂક જે ખુલ્લામાં શૌચની હતી તેને બદલીને શૌચાલયનો ઉપયોગ કરવાની કરવામાં આવી છે ભારતને આ માટે આંતરરાષ્ટ્રીય સમુદાય તરફથી ખૂબ પ્રશંસા મળી છે અને આપણે વિશ્વના બીજા દેશો માટે એક દ્રષ્ટાંત પૂરું પાડ્યું છે. મિશન હવે તેના બીજા તબક્કામાં છે, જેનું લક્ષ્ય ભારતના ગામોને ખુલ્લામાં શૌચક્રિયાથી મુક્ત  થી ઓડીએફ પ્લસ પર લઇ જવાનું છે, જે ઓડીએફની સ્થિતિ ટકાવી રાખવા અને બધા માટે નક્કર અને પ્રવાહી કચરાના સંચાલનને સુનિશ્ચિત કરવા પર ભાર મૂકે છે.
SD/BT
(
નાણા મંત્રાલય
તમામ આયાતી દવાઓ અને તમામ અસાધારણ રોગોની સારવાર માટે વિશેષ તબીબી હેતુઓ માટેના વ્યક્તિગત ઉપયોગના ખોરાક માટે કસ્ટમ ડ્યુટીમાં સંપૂર્ણ મુક્તિ
કેન્દ્ર સરકારે સામાન્ય મુક્તિ સૂચના દ્વારા અસાધારણ રોગો 2021 માટે રાષ્ટ્રીય નીતિ હેઠળ સૂચિબદ્ધ તમામ અસાધારણ રોગોની સારવાર માટે વ્યક્તિગત ઉપયોગ માટે આયાત કરવામાં આવતી તમામ દવાઓ અને વિશેષ તબીબી હેતુઓ માટેના ખોરાક પર મૂળભૂત કસ્ટમ ડ્યુટીમાંથી સંપૂર્ણ મુક્તિ આપી છે.
આ મુક્તિ મેળવવા માટે, વ્યક્તિગત આયાતકારે કેન્દ્ર અથવા રાજ્યના આરોગ્ય નિયામક અથવા જિલ્લાના જિલ્લા તબીબી અધિકારી/સિવિલ સર્જનનું પ્રમાણપત્ર રજૂ કરવું પડશે. દવાઓ/દવાઓ સામાન્ય રીતે 10% ની મૂળભૂત કસ્ટમ ડ્યુટી આકર્ષે છે, જ્યારે જીવનરક્ષક દવાઓની કેટલીક શ્રેણીઓ/ રસીઓ 5% અથવા શૂન્યના રાહત દરે આકર્ષે છે.
જ્યારે સ્પાઇનલ મસ્ક્યુલર એટ્રોફી અથવા ડ્યુચેન મસ્ક્યુલર ડિસ્ટ્રોફીની સારવાર માટે નિર્દિષ્ટ દવાઓને મુક્તિ આપવામાં આવી છે, ત્યારે સરકારને અન્ય અસાધારણ રોગોની સારવારમાં ઉપયોગમાં લેવાતી દવાઓ અને દવાઓ માટે કસ્ટમ ડ્યુટીમાં રાહત મેળવવાની ઘણી રજૂઆતો મળી રહી છે. દવાઓ અથવા ખાસ ખોરાક માટે જરૂરી છે. આ રોગોની સારવાર ખર્ચાળ છે અને આયાત કરવાની જરૂર છે. એવો અંદાજ છે કે 10 કિલો વજન ધરાવતા બાળક માટે, અમુક અસાધારણ રોગોની સારવારનો વાર્ષિક ખર્ચ ₹10 લાખથી ₹1 કરોડ પ્રતિ વર્ષ બદલાઈ શકે છે, જેમાં સારવાર આજીવન અને દવાની માત્રા અને ખર્ચ, ઉંમર અને વજન સાથે વધતી જતી હોય છે. .
આ મુક્તિના પરિણામે ખર્ચમાં નોંધપાત્ર બચત થશે અને દર્દીઓને જરૂરી રાહત મળશે.
સરકારે વિવિધ કેન્સરની સારવારમાં ઉપયોગમાં લેવાતા પેમ્બ્રોલિઝુમાબ  ને પણ મૂળભૂત કસ્ટમ ડ્યુટીમાંથી સંપૂર્ણપણે મુક્તિ આપી છે.
આ અંગે ગેઝેટ નોટિફિકેશન માટે અહીં ક્લિક કરો.
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 198
માહિતી અને પ્રસારણ મંત્રાલય
શ્રી અનુરાગ સિંહ ઠાકુર 26 થી 28 માર્ચ દરમિયાન દુબઈની મુલાકાતે લેશે
CEO રાઉન્ડટેબલમાં હાજરી આપશે અને દુબઈ એક્સ્પો ખાતે ઈન્ડિયા પેવેલિયન ખાતે “સેલિબ્રેટિંગ એન્ડ ટેકિંગ ઈન્ડિયન મીડિયા એન્ડ એન્ટરટેઈનમેન્ટ ઈન્ડસ્ટ્રી ગ્લોબલ” ઈવેન્ટમાં સામેલ થશે
કેન્દ્રીય માહિતી અને પ્રસારણ અને યુવા બાબતો અને રમત-ગમત મંત્રી શ્રી અનુરાગ સિંહ ઠાકુર 26મી માર્ચથી 28મી માર્ચ, 2020 સુધી દુબઈની ત્રણ દિવસીય સત્તાવાર મુલાકાતે જશે. મુલાકાત દરમિયાન મંત્રી અગ્રણી હસ્તીઓ સાથે સીઈઓ રાઉન્ડ ટેબલમાં હાજરી આપશે. સિનેમા પ્રદર્શન અને ટેલિવિઝન વિશ્વ. તે દુબઈ એક્સ્પોમાં ઈન્ડિયા પેવેલિયનની પણ મુલાકાત લેશે જ્યાં સમગ્ર સપ્તાહ દરમિયાન મીડિયા અને એન્ટરટેઈનમેન્ટ વીક ચાલી રહ્યું છે. આ મુલાકાત દરમિયાન કેન્દ્રીય માહિતી અને પ્રસારણ મંત્રી મંત્રીઓ અને ઉદ્યોગ જગતના નેતાઓને પણ મળશે.
શનિવારે CEO રાઉન્ડ ટેબલમાં VOX સિનેમાના CEO શ્રી ઇગ્નેસ લાહૌદ હાજરી આપશે; શ્રી સત્યજીત પેંઢારકર, સીઓઓ – સ્ટાર સિનેમાઝ; શ્રી અજય સેઠી, સ્થાપક એમડી - ચેનલ 2 ગ્રુપ; શ્રી વિવેક સેઠિયા અને શ્રી મેથ્યુ જોન્સન, એઆરએન ગ્રુપ અને શ્રી સુધીર નાગપાલ, હેડ - ઇન્ટરનેશનલ બિઝનેસ, સ્ટાર ટીવી ઉપસ્થિત રહેશે.
રવિવાર 27મી માર્ચ, 2022 ના રોજ, શ્રી ઠાકુર દુબઈ એક્સ્પો ખાતે "ઇન્ડિયન મીડિયા એન્ડ એન્ટરટેઈનમેન્ટ ઈન્ડસ્ટ્રી ગ્લોબલ"ની ઉજવણી અને ટેકીંગ ઈવેન્ટમાં ભાગ લેવા માટે ઈન્ડિયા પેવેલિયનની મુલાકાત લેશે. વિખ્યાત ફિલ્મ વ્યક્તિત્વ શ્રી રણવીર સિંહ આ મુલાકાત દરમિયાન મંત્રી સાથે જોડાય તેવી શક્યતા છે. મંત્રી પેવેલિયનની મુલાકાત દરમિયાન સેક્ટરના ઘણા નેતાઓ સાથે વાતચીત કરશે. શ્રી અનુરાગ સિંહ ઠાકુર 28મી માર્ચે એક્સ્પોમાં દુબઈ ફિલ્મ અને ટીવી કમિશન, દુબઈ ડેવલપમેન્ટ ઓથોરિટીના એક્ઝિક્યુટિવ બોર્ડ મેમ્બર શ્રી જમાલ અલ શરીફને મળશે.
મંત્રી આ ક્ષેત્રમાં ભારતના હિતોને પ્રોત્સાહન આપવા માટે ઘણા લોકોને મળે તેવી શક્યતા છે. સૂચિત બેઠકોમાં મહામહિમ શેખ સુરૂર બિન મોહમ્મદ બિન ખલીફા અલ નાહયાનનો સમાવેશ થાય છે; મહામહિમ નૌરા બિન્ત મોહમ્મદ અલ કાબી; માનનીય સંસ્કૃતિ અને યુવા મંત્રી, મહામહિમ રીમ ઈબ્રાહિમ અલ હાશિમી, આંતરરાષ્ટ્રીય સહકાર રાજ્ય મંત્રી; મહામહિમ હેલાલ સઈદ અલમરી નાહયાન, બોર્ડના સભ્ય, ઈન્ટરનેશનલ હ્યુમેનિટેરિયન સિટી  અને દુબઈના ડિપાર્ટમેન્ટ ઑફ ટુરિઝમ એન્ડ કોમર્સ માર્કેટિંગ ના ડિરેક્ટર જનરલ; મહામહિમ ડૉ. ખાલિદ ઓમર અલ મિદફા, અધ્યક્ષ - શારજાહ મીડિયા સિટી ; મહામહિમ મોહમ્મદ ખલીફા અલ મુબારક, અધ્યક્ષ, સંસ્કૃતિ અને પર્યટન વિભાગ અને અધ્યક્ષ 2454; મહામહિમ શિહાબ અલહમ્માદી, મેનેજિંગ ડિરેક્ટર - શારજાહ મીડિયા સિટી ; મિસ્ટર મલેક અલ મલેક, ગ્રુપ સીઈઓ - ટેકોમ ગ્રુપ; શ્રી માજેદ અલ સુવૈદી, મેનેજિંગ ડિરેક્ટર - દુબઈ મીડિયા સિટી, દુબઈ સ્ટુડિયો સિટી અને TECOM ગ્રુપ દુબઈ ખાતે દુબઈ પ્રોડક્શન સિટી; શ્રી સુહેલ ગલાદરી, સહ અધ્યક્ષ - ગલાદરી બ્રધર્સ ગ્રુપ; શ્રી અબ્દુલ્લા બિન ખલીફા અલ-અતિયાહ, અધ્યક્ષ - ગલ્ફ ન્યુ; વાલીદ બિન ઇબ્રાહિમ અલ-ઇબ્રાહિમ, સ્થાપક અને અધ્યક્ષ - મિડલ ઇસ્ટ બ્રોડકાસ્ટિંગ સેન્ટર સામેલ થઈ શકે છે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 167
નાણા મંત્રાલય
કોવિડ-19ના કારણે CBDT રીટર્ન ફોર્મમાં સુધારા કરી રહ્યું છે જેથી કરદાતાઓ લંબાવેલી સમયાવધિનો લાભ લઇ શકે
કોવિડ-19 મહામારીના કારણે ઉભી થયેલી પરિસ્થિતિમાં ભારત સરકારે લંબાવેલી વિવિધ સમયાવધિનો લાભ કરદાતાઓને સંપૂર્ણપણે મળી શકે તે આશય સાથે, CBDT નાણાકીય વર્ષ 2019-20  માટે રીટર્ન ફોર્મમાં સુધારા કરી રહ્યું છે જે અંગે આ મહિનાના અંત સુધીમાં સૂચના આપવામાં આવશે.
CBDTએ આજે જણાવ્યું હતું કે, સરકારે 30 જૂન 2020 સુધી વિવિધ સમયાવધિઓ લંબાવી છે તેનો કરદાતાઓને સંપૂર્ણ લાભ મળી રહે તે આશયથી, રીટર્ન ફોર્મમાં કેટલાક જરૂરી ફેરફારો કરવાનું શરૂ કરી દેવામાં આવ્યું છે જેથી કરદાતાઓ 1 એપ્રિલ 2020 થી 30 જૂન 2020 દરમિયાન કરવામાં આવેલા પોતાના વ્યવહારોનો લાભ નાણાકીય વર્ષ 2019-20ના રીટર્ન ફોર્મમાં લઇ શકે.
CBDTએ જણાવ્યું હતું કે, રીટર્ન ફોર્મમાં જરૂરી ફેરફારો કરવામાં આવી રહ્યા છે જેથી, કરદારાઓ એપ્રિલથી જૂન 2020 દરમિયાન થયેલા તેમના રોકાણો/વ્યવહારોનો લાભ મેળવી શકે. એકવાર આ સુધારેલા ફોર્મ અંગે સૂચના આપવામાં આવે તે પછી, સોફ્ટવેર અને રીટર્ન ફાઇલિંગ યુટિલિટીમાં પણ ફેરફારો કરવાની જરૂર પડશે. આથી, જરૂરી ફેરફારો લાગુ કર્યા પછી રીટર્ન ફાઇલિંગ યુટિલિટી નાણાકીય વર્ષ 2019-20 માટે 31 મે 2020ના રોજ ઉપલબ્ધ કરાવવામાં આવશે.
CBDTએ જણાવ્યું હતું કે, કોવિડ-19 મહામારીના ઉપદ્રવના કારણે, સરકારે આવકવેરા અધિનિયમ, 1961 અંતર્ગત કરવેરા અને અન્ય કાયદા  વટહુકમ, 2020 દ્વારા વિવિધ સમયાવધિઓ લંબાવી છે. તદઅનુસાર, નાણાકીય વર્ષ 2019-20 માટે આઇટી એક્ટના પ્રકરણ-VIA-B, જેમાં ધારા 80C , 80D ,80G  સામેલ છે, તે હેઠળ કપાતનો દાવો કરવા માટે રોકાણ/ચુકવણીઓ કરવા માટેનો સમય પણ 30 જૂન 2020 સુધી લંબાવવામાં આવ્યો છે. ઉપરાંત, ધારા 54થી 54GB હેઠળ કેપિટલ ગેઇનના સંદર્ભમાં રોકાણ/બાંધકામ/ખરીદી કરવા બદલ રોલ ઓવર બેનિફિટ માટે દાવો કરવાની તારીખ પણ 30 જૂન 2020 સુધી લંબાવવામાં આવી છે. આથી, રીટર્ન ફોર્મમાં સુધારા કરવામાં આવી રહ્યા છે જેથી આ રાહત સમયગાળા દરમિયાન થયેલા વ્યવહારોની જાણ કરી શકાય.
અહીં નોંધનીય છે કે, સામાન્યપણે આવકવેરા રીટર્ન ફોર્મ અંગે એપ્રિલના પ્રથમ સપ્તાહમાં સૂચના આપવામાં આવે છે. આ વર્ષે પણ આકારણી વર્ષ 2020-21 માટે રીટર્ન ફાઇલ કરવા માટે ઇ-ફાઇલિંગ યુટિલિટી 1 એપ્રિલ 2020ના રોજ ઉપલબ્ધ કરાવવામાં આવી હતી અને નાણાકીય વર્ષ 2019-20  માટે આવકવેરા રીટર્ન  ફોર્મ ITR- 1  અને ITR-4  પણ ઉપલબ્ધ કરાવવામાં આવ્યા હતા અને 3 જાન્યુઆરી 2020ના રોજ આ સંબંધે સૂચના આપવામાં આવી હતી. જોકે, કોવિડ-19 મહામારીના કારણે લંબાવવામાં આવેલી વિવિધ સમયાવધિનો કરદાતાને સંપૂર્ણ લાભ મળે તે સુનિશ્ચિત કરવા માટે રીટર્ન ફોર્મમાં સુધારાની કામગીરી હાથ ધરવામાં આવી છે.
(
પ્રધાનમંત્રીનું કાર્યાલય
પ્રધાનમંત્રીએ મહારાષ્ટ્રના બુલઢાણામાં બસ દુર્ઘટનામાં થયેલી જાનહાનિ પર શોક વ્યક્ત કર્યો
PMNRF તરફથી એક્સ-ગ્રેશિયાની જાહેરાત કરાઈ છે
પ્રધાનમંત્રી શ્રી નરેન્દ્ર મોદીએ મહારાષ્ટ્રના બુલઢાણામાં બસ દુર્ઘટનામાં જીવ ગુમાવનારાઓ અંગે શોક વ્યક્ત કર્યો છે. પ્રધાનમંત્રીએ દરેક મૃતકના નજીકના સંબંધીઓને રૂ. 2 લાખ અને ઘાયલોને રૂ. 50,000 ની PMNRF તરફથી એક્સ-ગ્રેશિયાની જાહેરાત કરી હતી.
પ્રધાનમંત્રી કાર્યાલયે ટ્વીટ કર્યું;
“મહારાષ્ટ્રના બુલઢાણામાં જીવલેણ બસ દુર્ઘટનાથી ખૂબ જ દુઃખી છું. મારા વિચારો અને પ્રાર્થનાઓ એ દુર્ઘટનામાં જીવ ગુમાવનારા લોકોના પરિવારો સાથે છે. ઘાયલો જલ્દી સાજા થાય તેવી પ્રાર્થના. સ્થાનિક વહીવટીતંત્ર અસરગ્રસ્તોને તમામ શક્ય સહાય પૂરી પાડી રહ્યું છે.”
“બુલઢાણામાં બસ દુર્ઘટનામાં મૃત્યુ પામેલા લોકોના નજીકના સંબંધીઓને રૂ. 2 લાખ રૂપિયા અને ઘાયલોને 50,000 રૂપિયા PMNRF તરફથી એક્સ-ગ્રેશિયા આપવામાં આવશે.
An ex-gratia of Rs. 2 lakh from PMNRF would be given to the next of kin of those who lost their lives in the bus mishap in Buldhana. Rs. 50,000 would be given to the injured: PM @narendramodi
— PMO India  July 1, 2023
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદીએ ઇટાલીના પ્રધાનમંત્રી મહામહિમ શ્રી મારિયો ડ્રાઘી સાથે ટેલિફોન પર વાત કરી
પ્રધાનમંત્રી શ્રી નરેન્દ્ર મોદીએ ઇટાલીના પ્રધાનમંત્રી મહામહિમ શ્રી મારિયો ડ્રાઘી સાથે ટેલિફોન પર વાત કરી.
નેતાઓએ અફઘાનિસ્તાનમાં તાજેતરની ઘટનાઓ અને તેની આ ક્ષેત્ર અને વિશ્વ પરની અસરો વિશે ચર્ચા કરી.
તેઓએ કાબુલ આંતરરાષ્ટ્રીય વિમાનમથક પર ગઈકાલે થયેલા ભયાનક આતંકવાદી હુમલાની સખત નિંદા કરી હતી અને ફસાયેલા લોકો સુરક્ષિત સ્વદેશ પરત આવે એ સુનિશ્ચિત કરવા પર ભાર મૂક્યો હતો.
તેઓએ G20ના સ્તરે આંતરરાષ્ટ્રીય સહયોગની જરૂરિયાત પર ભાર મૂક્યો, જેમાં માનવીય કટોકટી અને અફઘાનિસ્તાનની ઘટનાઓના કારણે ઉદ્ભવેલી લાંબા ગાળાની સુરક્ષા ચિંતાઓનો ઉકેલ લાવવાનો મુદ્દો સામેલ કર્યો.
બંને નેતાઓએ G20 એજન્ડામાં અન્ય મહત્વના મુદ્દાઓ પર પણ ચર્ચા કરી, જેમ કે ક્લાઇમેટ ચેન્જ. આ સંદર્ભમાં, તેઓએ અન્ય આગામી બહુપક્ષીય જોડાણો, જેમ કે COP-26 પર પણ વિચારોની આપલે કરી.
પ્રધાનમંત્રીએ G20ની અંદર અસરકારક ચર્ચામાં ઇટાલીના ગતિશીલ નેતૃત્વની પ્રશંસા કરી.
બંને નેતાઓ દ્વિપક્ષીય અને વૈશ્વિક મુદ્દાઓ, ખાસ કરીને અફઘાનિસ્તાનની પરિસ્થિતિ પર સંપર્કમાં રહેવા સંમત થયા.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી મોદીએ શૈક્ષણિક ક્ષેત્રમાં સુધારાની ચર્ચા કરવા સમીક્ષા બેઠક યોજી
પ્રધાનમંત્રી શ્રી નરેન્દ્ર મોદીએ આજે રાષ્ટ્રીય શિક્ષણ નીતિ  સહિત શૈક્ષણિક ક્ષેત્રમાં જરૂરી સુધારા અને મુદ્દાઓ પર ચર્ચાવિચારણા કરવા માટે એક બેઠક યોજી હતી. આ બેઠકમાં તેમણે શિક્ષણમાં ટેકનોલોજીના ઉપયોગ પર અને આ ટેક્નોલોજીના ઉપયોગનો સ્વીકાર અને એના થકી શિક્ષણ પ્રદાન કરવા પર વિશેષ ભાર મૂકવામાં આવ્યો હતો. આ ટેકનોલોજીમાં ઓનલાઇન ક્લાસીસ, એજ્યુકેશન પોર્ટલ અને સમર્પિત એજ્યુકેશન ચેનલો પર વર્ગ મુજબ પ્રસારણ સામેલ છે.
આ બેઠકમાં નવા રાષ્ટ્રીય શૈક્ષણિક માળખા દ્વારા ગુણવત્તાયુક્ત શિક્ષણની સાતત્યપૂર્ણ સુલભતા, પ્રાથમિક શિક્ષણની ગુણવત્તામાં સુધારો કરવા પર ધ્યાન કેન્દ્રિત કરવામાં આવ્યું હતું. નવું રાષ્ટ્રીય શૈક્ષણિક માળખું એકથી વધારે ભાષા પર કેન્દ્રિત છે, જેમાં 21મી સદીની કુશળતા, રમત અને કળા, પર્યાવરણ વગેરે મુદ્દાને સામેલ કરવામાં આવ્યાં છે. બેઠકમાં શાળાઓ અને ઉચ્ચ સ્તરે શિક્ષણ માટે વિવિધ પદ્ધતિઓ એટલે કે ઓનલાઇન પદ્ધતિ, ટીવી ચેનલો, રેડિયો, પોડકાસ્ટ વગેરેમાં ટેકનોલોજીના ઉપયોગ અને પ્રોત્સાહનની વિગતવાર ચર્ચા થઈ હતી. ભારતીય શૈક્ષણિક વ્યવસ્થાને આંતરરાષ્ટ્રીય સ્તરના ઉચ્ચ ધારાધોરણોને સમકક્ષ બનાવીને ઉચ્ચ શિક્ષણની સ્થિતિને સુધારવાની ચર્ચા થઈ હતી, જેથી શિક્ષણને અસરકારક, સર્વસમાવેશક, ભારતીય સંસ્કૃતિ અને નીતિમત્તાના મૂલ્યોને જાળવીને સમકાલીન બનાવી શકાય. સંપૂર્ણપણે જોઈએ તો બેઠકમાં બાળકોના વિકાસ અને શિક્ષણ, મૂળભૂત સાક્ષરતા અને આંકડાકીય જાણકારી, સમકાલીન શૈક્ષણિક પદ્ધતિઓના સ્વીકાર, ભારતની સાંસ્કૃતિક અને ભાષાકીય વિવિધતાને જાળવવા પર ભાર મૂકવામાં આવ્યો હતો, જેમાં વિશેષ ભાર શિક્ષણને રોજગાર અભિમુખ બનાવવા પર મૂકવામાં આવ્યો હતો.
બેઠકમાં ઉચ્ચ ગુણવત્તાયુક્ત શિક્ષણ સુનિશ્ચિત કરીને જીવંત નોલેજ સોસાયટીની રચના કરવા શૈક્ષણિક સુધારા કરવાનો નિર્ણય લેવાયો હતો, જેથી ભારતને ‘ગ્લોબલ નોલેજ સુપર પાવર’ બનાવી શકાય.
આ લક્ષ્યાંકો હાંસલ કરવા અને અસરકારક શૈક્ષણિક વહીવટી સુનિશ્ચિત કરવા ટેકનોલોજીનો બહોળો ઉપયોગ કરવામાં આવશે, જેમાં આર્ટિફિશિયલ ઇન્ટેલિજન્સને પ્રોત્સાહન આપવામાં આવશે.
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 120 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 16.74 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,20,08,58,170
|
|
બાકી ઉપલબ્ધ
|
|
16,74,03,871
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 120 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 16.74 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 177
પ્રધાનમંત્રીનું કાર્યાલય
પ્રધાનમંત્રીએ બ્રાઝિલિયામાં રાજ્ય સંસ્થાઓ સામે રમખાણો અને તોડફોડના સમાચારો અંગે ચિંતા વ્યક્ત કરી
પ્રધાનમંત્રી શ્રી નરેન્દ્ર મોદીએ બ્રાઝિલિયામાં રાજ્ય સંસ્થાઓ સામે રમખાણો અને તોડફોડના સમાચારો અંગે ચિંતા વ્યક્ત કરી છે.
એક ટ્વીટમાં, પ્રધાનમંત્રીએ કહ્યું;
"બ્રાઝિલિયામાં રાજ્ય સંસ્થાઓ સામે રમખાણો અને તોડફોડના સમાચારોથી ખૂબજ ચિંતિત. લોકશાહી પરંપરાઓનું દરેક વ્યક્તિએ સન્માન કરવું જોઈએ. અમે બ્રાઝિલના સત્તાવાળાઓને અમારું સંપૂર્ણ સમર્થન આપીએ છીએ."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ અય્યા વૈઈકુંડા સ્વામીકલ પ્રત્યે સન્માન વ્યક્ત કર્યુ
પ્રધાનમંત્રી શ્રી નરેન્દ્ર મોદીએ અય્યા વૈઈકુંડા સ્વામીકલ પ્રત્યે તેમની જન્મ જયંતી નિમિતે સન્માન વ્યક્ત કર્યુ હતું.
પ્રધાનમંત્રી શ્રીએ ટ્વીટ કરીને કહ્યું હતું, ‘તેમની જન્મ જયંતી નિમિતે, હું અય્યા વૈઈકુંડા સ્વામીકલ પ્રત્યે સન્માન વ્યક્ત કરૂં છું, જેઓ 19મી સદીના એક મહાન વિચારક અને સમાજ સુધારક હતા. તેમના ઉપદેશો સમાજને સામાજિક બંધનોને ઓળંગવામાં મદદરૂપ થયા છે અને લોકોમાં ઐક્ય સાધ્યું છે. તેમણે સમાનતા પર જે રીતે ભાર મૂક્યો હતો તે આજે પણ આપણા સૌ માટે પ્રેરણારૂપ છે.’
SD/GP/JD
(